Johans Voldemārs Jansens
Johans Voldemārs Jansens (igauņu: Johann Voldemar Jannsen; dzimis 1819. gada 16. maijā Vanavandrā, miris 1890. gada 13. jūlijā Tartu) bija igauņu žurnālists un dzejnieks. Laikraksta Postimees dibinātājs. Viņš sarakstīja vārdus Igaunijas himnai „Mana tēvzeme, mana laime un prieks”. Jansens bija arī viens no pirmo Igauņu dziesmu svētku rīkotājiem 1869. gadā, un viņam bija svarīga loma igauņu tautas atmodā. Dzejnieces Lidijas Koidulas tēvs.